
Interviu Liana Alexandra 
- realizat de Georgiana Mirica, Dec.2010 - 

1. Ce v-a determinat să alegeţi meseria de compozitor? O 
consideraţi o meserie sau o vocaţie? 

i t 

Am ales această meserie pentru că mi-a plăcut şi atunci 
probabil că a fost vocaţia vieţii mele. Sigur, ea devine şi meserie, dar 
devine o meserie după ce depăşeşti stadiul acela de pasiune şi de 
creaţie, de dorinţă, de necesitate de a crea. Chiar ce m-a determinat 
nu pot să răspund, cu toată sinceritatea, pentru că eu am pornit 
educaţia muzicală din fragedă copilărie. Muzica a fost primul limbaj 
pe care l-am învăţat, am învăţat întâi să scriu note, să citesc note la 
3 ani şi, abia după aceea alfabetul. E greu de spus ce m-a 
determinat. Probabil că am crescut în mediul muzical şi asta mi-a 
plăcut. Eu am făcut liceul teoretic unde am învăţat foarte bine. Am 
ieşit şefă de promoţie la liceul Gheorghe Lazăr, puteam să aleg orice, 
dar am ales-o pentru că atunci mi-a plăcut. Sigur, acum poate mi-am 
mai schimbat din păreri, dar cariera e consolidată într-o direcţie. 

Cred că dacă aş fi din nou la 18 ani n-aş mai porni să fac 
muzică din nou. Deşi m-am afirmat -cred- unii spun că plenar-adică 
am compus mult -sunt- prezentă, un compozitor -cred că răsfăţat 
până la urmă de soartă prin solicitările pe care le am. Dar, având o 
dublă sau triplă participare şi existenţă în viaţă. De exemplu, catedra 
impune o anumită rigoare. 

Prezenţa la catedră ca profesor şi viaţa socială îşi au regulile 
lor, creaţia e cu totul altceva, eu sunt profund dezamăgită de răutăţile 
colegilor. Adică nu mi-aş fi putut imagina că în acest domeniu, 
răutatea umană - pe cât e de frumos limbajul muzical - e atât de 
mare. Şi din acest punct de vedere, dacă aş avea 18 ani, nu aş mai 
face muzică. Adică, nu mi-aş imagina că mă întâlnesc cu nişte 
răutăţi -invidie atât de mare !-, încât se plătesc unele şi cu viaţa. 
La modul fizic. Eu sunt căsătorită cu un compozitor, suntem 
impreună de o viaţă, noi nu ne-am invidiat şi nu ne-am urât niciodată. 
Probabil că facem o excepţie. Eu nu pot să fiu invidioasă pe cineva 
că a produs. 


2 


2. Aveţi un compozitor preferat? Dacă da, v-a influenţat acesta 
într-un fel propriile compoziţii? 

E greu de spus.îmi plac compozitori din toate genurile, din toate 
stilurile. îmi place foarte mult folclorul românesc. Dacă e să spun, 
compozitorul preferat e etos-ul nostru, românesc, totuşi mă defineşte 
ca şi autoare, ca stare de spirit. Tehnic, sigur, toate mijloacele 
tehnice. 

3. Aţi compus lucrări în genuri diferite: simfonic, vocal-simfonic, 
concertant, de operă, cameral. Dintre acestea, aveşi predilecţie 
pentru un anumit gen? 

Da, genul simfonic , vocal-simfonic şi opera. Deci, genurile 
ample, acestea mă şi definesc. 

4. în care dintre lucrările dumneavoastră vă regăsiţi cel mai bine? 
Cred că în simfonii. Pentru că nu le-am scris niciodată la cerere. 

De exemplu, concertele instrumentale, toate s-au născut din cerere. 
De aici unele combinaţii care par stranii: flaut şi violă, concert pt. pian 
sau pt. 2 piane, sau pian la 4 mâini, concert pt. colarinet, pt. saxofon, 
5 solişti şi orchestră. Au fost solicitări nominale. La simfonii a fost 
doar solicitarea sufletului. 

5. în ce formaţie instrumentală regăsiţi cel mai bine echilibrul 
sonor? 

în orchestră şi mai nou şi în computer. 


6. Mi-aţi putea spune anumite trăsături specifice definirii stilului 
personal? 

Cred că sunt neoromantică, aşa cum mi-au spus mulţi. Adică 
îmbin tehnici foarte moderne de compoziţie, dar dacă nu sună şi 
frumos mie nu-mi plac. Frumos nu înseamnă neapărat euforic, sau 
eufonie, poate să fie şi dramatic dar nu m-am supărat când mi-au 
spus mulţi muzicologi că sunt neoromantică. 

7. Sunteţi o adeptă a programatismului sau vă regăsiţi mai mult în 
muzica pură? 

în muzică şi matematică. în asta mi-am dat şi doctoratul. 

8. Ce vă inspiră pentru a compune şi care sunt locurile favorite? 
Ideea muzicală în sine mă inspiră. Eu cu mine însămi. 

9. Credeţi în geniul Mozart sau în muncă stăruitoare pentru a 
deveni geniu? 

Mozart în sine e un geniu. Sigur! 

10. Cum v-aţi judeca propria creaţie în calitate de critic muzical, 
dacă aceasta ar aparţine unui alt compozitor? 

Cu lupa criticului care are o meserie în mână. Nu cu sentimentul, 
ci obiectiv. 

11. Activitatea dvs. reuneşte mai multe direcţii: pedagog, 
compozitor, mem-bru al unor uniuni de creaţie. Cum se îmbină toate 
aceste preocupări? 

O muncă asiduă. 

1 2. Care sunt perspectivele muzicii secolului XX? 

Este secolul cel mai frumos, cu cele mai multe stiluri. 

13. Cum vedeţi muzica astăzi? 

Variată, aşa cum e şi omenirea. Eu sunt pozitivă. 

14. Un gând concluziv. . . 

Succes şi pace pentru toată lumea şi inspiraţie tuturor 
compozitoarelor. 



